Mpuma-pastoor verkrag glo 17-jarige toe hy vir haar moes bidArgieffoto ŉ Pastoor is Vrydag in verband met die verkragting van ŉ tiener in Mpumalanga in hegtenis geneem. “Die man het glo die 17-jarige meisie by sy kerk in Siyabuswa verkrag,” het brig. Selvy Mohlala, woordvoerder vir die polisie, gesê. Die meisie se broer het haar na die pastoor geneem sodat hy vir haar kan bid omdat sy siek is. Die pastoor het die broer gevra om haar daar te los en dan weer later te kom haal. “Die man het die tiener toe glo gevra om haar klere uit te trek en hy het haar verkrag,” het Mohlala gesê. Hy sal na verwagting Maandag in die Mdutjana-landdroshof verskyn.